Isikuandmete töötlemise eesmärk, ulatus ja viis

Isikuandmete töötlemisel lähtub Lastesõim Päkapikk isikuandmete kaitse seadusega ning Andmekaitse Inspektsiooni juhistega isikuandmete töötlemisele sätestatust.

Peamised isikuandmete töötlemisega seotud ülesanded. Isikuandmete töötlemise aluseks on üldjuhul isiku enda algatus (taotlus, avaldus, märgukiri, teabenõue jne edaspidi nimetatud kiri) või isiku pöördumine lastesõime poole. Isiku algatuse või osaluseta töötleb lastesõim isikuandmeid ainult siis, kus seadus näeb vastava õiguse avaliku ülesande täitmiseks ette.

Isikuandmeid (nimi, aadress, e-posti aadress, telefon) kasutatakse kirja saatjale vastamiseks, vajaliku informatsiooni taotlemisel kirja adressaadiga kontakti saamiseks.

Asja menetlemiseks ning dokumendi kättetoimetamiseks kasutatakse aadressi andmeid, mida isik on ise lastesõimele avaldanud. Isikuandmetega dokumente säilitatakse vastavalt Lastesõim Päkapikk dokumentide loetelus märgitud säilitustähtajale. Säilitustähtaja ületanud dokumendid hävitatakse.